Coronavirusul din laborator, o ipoteză credibilă. Un virolog recunoaște că unele cercetări nu au respectat nivelul maxim de siguranță.
Majoritatea oamenilor de știință au respins teoria conform căreia coronavirusul a fost creat intenționat în laborator. Însă, lipsa transparenței din partea autorităților chineze și atenția îndreptată frecvent asupra activităților din laboratorul din Wuhan i-au determinat pe unii cercetători să nu renunțe la ideea că ar exista o posibilă legătură între virus și neglijența institutului. Unele cercetări asupra coronavirusului s-au făcut la un nivel de siguranță 2 și nu 4, cel mai restrictiv.
Publicația Times of London relatează că un virus identic de până la 96% cu coronavirusul a fost găsit într-o mină de cupru abandonată din China în anul 2012. Liliecii bolnavi din peșteră au infestat șase muncitori, ulterior declarându-se decesul a trei dintre ei. Virusul a fost colectat în 2013 și stocat pentru a fi studiat în laboratorul din Wuhan, se arată într-o analiză a publicației Washington Post."Faptul că epidemia unui virus mortal a început, din simplă coincidență, în apropierea singurului institut de virologie de nivel 4 din toată China, care se întâmplă să studieze cea mai cunoscută rudă a coronavirusului, este o dovadă de naivitate", a scris Jamie Metzl, un fost oficial al adminsitrației Clinton în domeniul securității naționale, în Wall Street Journal.Revista Science a publicat un interviu cu Shi Zhengli de la Institutul din Wuhan. Ea a spus că este imposibil ca cineva de la institut să fi fost infectat, spunând că "până în prezent, nu există infectări ale angajaților și studenților". Totuși, omul de știință a recunoscut că unele cercetări asupra coronavirusului s-au făcut la un nivel de siguranță 2 și nu 4, cel mai restrictiv.David A. Relman, un microbiolog al Universității Stanford, a scris în Proceedings of the National Academy of Sciences că lipsesc multe detalii-cheie, inclusiv o istorie evolutivă a virusului, locul, timpul și mecanismul de transmitere a primei infecții la om.Rossana Segreto și Yuri Deigin au publicat lucrarea care se numește "Structura genetică a SARS-CoV-2 nu exclude originea de laborator". Lucrarea a menționat că "o gazdă naturală, directă sau intermediară, nu a fost încă identificată". Cercetătorii de la Institutul din Wuhan, au recunoscut la începutul lui februarie că mai mulți muncitori s-au îmbolnăvit grav după ce au fost infectați, în anul 2012, cu un virus asemănător celui SARS-CoV-2, în timp ce curățau peștera.Cu câteva zile înainte ca Donald Trump să părăsească funcția funcția de președinte, Departamentul de Stat a transmis într-o notă informativă că "institutul nu a fost transparent sau consecvent în ceea ce privește investigația virusurilor asemănătoare cu SARS-CoV-2, inclusiv RaTG13, același pe care oamenii de știință l-au prelevat dintr-o peșteră din provincia Yunnan în 2013, după ce mai mulți mineri au murit din cauza unei boli asemănătoare cu COVID-ul".Un raport comun al Organizației Mondiale a Sănătății și al Chinei sugerează că "ipoteza incidentului de laborator este extrem de puțin probabil să explice introducerea coronavirusului în populația umană".Oamenii de știință de renume din întreaga lume, printr-o scrisoare deschisă adresată OMS, solicită o nouă investigație cu privire la originile virusului, spunând că ancheta anterioară a fost greșită. Ziarul australian a relatat că "cercetătorii Institutului din Wuhan, care studiau mai multe tipuri de virus, au fost spitalizați cu simptome similare ale COVID-19, la începutul lunii noiembrie din 2019, ceea ce oficialii americani suspectează că ar fi putut fi primul grup infestat".